open-index/open-wikipedia-markdown huggingface dataset:
உட்கரு ஊன்மம்

உயிரணுவின் சைட்டோபிளாசம் போலவே, உயிரணுக் கருவில் நியூக்ளியோ பிளாஸ்மாம், கரியோபாலாசம் (Nucleoplasm) அல்லது நியூக்ளியஸ் சாப் உள்ளது. நியூக்ளியோபிளாசம் என்பது புரோட்டாப் பிளாஸ்மாவின் வகைகளில் ஒன்று. அது அணுக்கரு மென்படலம் அல்லது அணு உலை மூலம் உறிஞ்சப்படுகிறது. நியூக்ளியோ பிளாஸ்மோ குரோமோசோம்கள் மற்றும் நியூக்ளியோவை உள்ளடக்கியது.  டி.என்.ஏவைப் பிரதிபலிக்கும் நியூக்ளியோடைடுகள்  மற்றும் உட்கருவில் நடக்கும் நேரடி நடவடிக்கைகளான  என்சைம்கள்  போன்ற பல பொருட்கள் நியூக்ளியோ பிளாஸ்மாமில் கரைந்து போகின்றன. நியூக்ளியோபிளாஸின் கரையக்கூடிய, திரவ பகுதி அணுக்கரு ஹைகோபிளாஸ் அல்லது நியூக்ளியோசல் என்று அழைக்கப்படுகிறது.
## கண்டுபிடிப்பு
"Nucleoplasm" என்ற வார்த்தை வான் பெனெடென் (1875) என்பவரால் உருவாக்கப்பட்டது,   அதே நேரத்தில் "கரியோபாலசம்" என்ற சொல் ஃப்ரீமிங்கால் (1878) உருவாக்கப்பட்டது.
## மேற்கோள்கள்

பகுப்பு:உயிரணுவியல்
துக்கோஜி

**துக்கோஜி போன்ஸ்லே** (1677-1736) என்பவர் தஞ்சாவூரை ஆண்ட மராத்திய போன்சலே மரபின் நான்காவது மன்னராவார். இவர் முதலாம் சாகுஜி மற்றும் முதலாம் சரபோஜி ஆகியோரின் சகோதரரும் தஞ்சாவூரின் முதல் மராத்திய மன்னருமான வெங்கோஜியின்  மகனாவார். இவர் 1728 முதல் 1736 வரை ஆட்சி செய்தார்.

## ஆட்சிக்காலம்
துக்கோஜி அவரது சகோதரர் சரபோஜியின் மறைவுக்குப்பின் 1728 இல் ஆட்சிக்கு வந்து, 1736 வரை தஞ்சாவூரை ஆண்டார் என கருதப்படுகிறது. ஆனாலும் கிடைக்ககூடிய  இரு பதிவுகள் மாறுபட்ட தகவல்களை அளிக்கின்றன. இவரது ஆட்சிக்காலமாக தஞ்சாவூர் மராட்டிய கல்வெட்டானது 8 ஆண்டுகள் என குறிக்கிறது ஆனால் அதேசமயம் சென்னை கையெழுத்து பிரசுரமானது 6 ஆண்டுகள் என குறிக்கிறது.

சரபோஜி தொடங்கிய மறவர் போரை துக்கோஜி முடிவிக்கு கொண்டுவந்தார். ஆனால் அவரது சகோதரர்போல் இல்லாமால் அவர் பவானி சங்கர் பக்கம் மாறி பிந்தையவர் அரியணை ஏற உதவினார்.

இந்தக் காலகட்டத்தின் மராட்டிய கல்வெட்டுகளானது திருச்சிராப்பள்ளியின் ராணியான மீனாட்சிக்கு எதிரியான பாளையத்துக்காரரை எதிர்த்து புரட்சி செய்ய துக்கோஜி உதவினார். மேலும் தென் இந்தியாவின் இந்து ராஜ்ஜியத்திற்காக சாந்தா சாஹிப்பை எதிர்த்து போர் புரிந்தார். 1734 ஆம் ஆண்டு சநாதா சாஹிப்பின் முதல் படையெடுப்பு நிகழ்ந்தது.  1736 ஆம் ஆண்டு நடந்த சாந்தா சாகிப்பின் இரண்டாவது படையெடுப்பின் போது திருச்சிராப்பள்ளியை வீழ்த்தினார்.

துக்கோஜி ஒரு நல்ல மொழியிலலாளர். இவர்தான் தஞ்சாவூரில் ஹிந்துஸ்தானி இசையை அறிமுகப்படுத்தினார் என கூறப்படுகிறது. சங்கீத சமமிர்தி என்கிற இசையை பற்றி எழுதியுள்ளார். அவரது அமைச்சர் கன்சைமா பண்டிட் என்பவர் பவபுதியின் உத்தரமசரித்திரத்தில் விளக்க உரை எழுதியுள்ளார்.
## இறப்பு மற்றும் வாரிசு
1736-ல் துக்கோஜி இறந்தார். அவரது மறைவுக்குப்பின் சட்டப்படியான மகனான ஈக்கோஜி தந்தையின் மரணத்திற்குப்பின்  அரியணை ஏறினார். ஆனால் அவர் ஓர் ஆண்டிலேயே உடல்நலக் குறைவால் இறந்தார். துக்கேஜி வைப்பாட்டிகள் (மறுமணையாட்டி)  மூலமாக அதிகளவு வாரிசுகளை உருவாக்கியிருந்தர். இவரது மரணத்தையடுத்து மூன்று ஆண்டுகள் நாட்டில் குழப்பம் நிலவியது. 1739 இல் பிரதாபசிம்மன் பதவிக்கு வந்தபிறகு குழப்பங்கள் முடிவுக்கு வந்தன.
## மேற்கோள்
The Maratha Rajas of Tanjore' by K.R.Subramanian, 1928.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தஞ்சை மராட்டிய அரசர்கள்
பகுப்பு:1736 இறப்புகள்
மன்னார்புரம்

**மன்னார்புரம்** (*Mannarpuram*), தமிழ்நாட்டிலுள்ள திருச்சிராப்பள்ளி நகரின் ஒரு பகுதியாகும். தமிழ்நாடு மின்சார வாரியத்தின் திருச்சிப் பிரிவு தலைமையகம் (TNEB) இங்கு அமைந்துள்ளது. திருச்சி கிரிக்கெட் சங்கத்தின், மன்னார்புரம் பயிற்சி அகாதமி, நகரின் முக்கியமான பயிற்சிக்கூடங்களில் ஒன்றாகும்.

## குறிப்புகள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
காட்டாங்குளத்தூர் தொடருந்து நிலையம்

**காட்டாங்குளத்தூர் தொடருந்து நிலையம்** (*Kattankulathur railway station*, நிலையக் குறியீடு:**CTM**) இந்தியாவின், தமிழ்நாடு மாநிலத்திலுள்ள, சென்னை புறநகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையம் சென்னைக் கடற்கரை - செங்கல்பட்டு வழித்தடத்தில் அமைந்துள்ளது. இது செங்கல்பட்டு மாவட்டத்தைச் சேர்ந்த தொடருந்து நிலையம் ஆகும்.

இது சென்னையின் புறநகர்ப் பகுதியான காட்டாங்குளத்தூர் மற்றும் அதன் சுற்றுவட்டாரத்திற்கு சேவை செய்கிறது. இது சென்னைக் கடற்கரை சந்திப்பிலிருந்து 45 கி.மீ தொலைவில் அமைந்துள்ளது மற்றும் காட்டாங்குளத்தூரில் தேசிய நெடுஞ்சாலை - 45 இல் அமைந்துள்ளது. இது கடல் மட்டத்திலிருந்து 51மீ உயரத்தில் உள்ளது.

## வரலாறு
தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையத்தில் உள்ள வழித்தடங்களும் மின்மயமாக்கப்பட்டன.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
* காட்டாங்குளத்தூர் தொடருந்து நிலையம்

பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
சிதைமாற்றம்

**சிதைமாற்றம்** அல்லது **அவசேபம்** (*Catabolism*) என்பது வளர்சிதை மாற்றத்தின் ஒரு கூறாகும். இத்தாக்கங்களின் மூலம் பெரிய மூலக்கூறுகளிலிருந்து சிறிய மூலக்கூறுகள் உருவாகும். இவ்வகை தாக்கங்கள் ஆக்சிஜனேற்றத்தின் மூலம் சக்தியை வெளியேற்றுபவையாகவோ அல்லது மற்றைய வளர்மாற்றங்களுக்கோ பயன்படலாம். சிதைமாற்றங்கள் பெரிய மூலக்கூறுகளை (உதாரணம்: கூட்டுச்சர்க்கரை, கொழுமியம், கருவமிலம், புரதங்கள்) உடைப்பதன் மூலம் சிறியகூறுகளை (உதாரணம்: ஒற்றைச்சர்க்கரை, கொழுப்பு அமிலம், கருக்காடிக்கூறு, அமினோ அமிலம்) உருவாக்கும்.

உயிரணுவானது புதிய மூலக்கூறுகளை உருவாக்கும்போது, சிதைவுறுகிற பழைய மூலக்கூறுகளை பயன்படுத்திக்கொள்கிறது அல்லது உயிரணுக் கழிவுகளான லாக்டிக் அமிலம், அசிட்டிக் காடி, கார்பனீராக்சைடு, அமோனியா, யூரியா போன்றவற்றை மேலும் சிதைத்து சிறிய மூலக்கூறுகளாக மாற்றிக்கொள்கிறது.  இக்கழிவுகள் வெளியேற்றமானது ஆக்சிஜனேற்றம் பெறுவதன் மூலம் வேதித் தன்மையற்ற ஆற்றலை வெளியிடுவதால் கிடைப்பதாகும். இவ்வாறு செய்யும்போது வெப்பமிழப்பு ஏற்படும். ஆனால், வெளிவரும் கழிவுகளால் அடினோசின் ட்ரை பாஸ்பேட்டுகளின் சேர்க்கை தூண்டப்படுகிறது. இவை உயிரணுக்களின் பராமரிப்புக்கும் அவற்றின் வளர்ச்சிக்குத் தேவையான ஆற்றலையும் வழங்கும். இம்மூலக்கூறுகள் சிதைமாற்றத்தால் வெளிப்படும் ஆற்றலை வளர்மாற்றத்திற்குத் தேவைப்படும் ஆற்றலாக மாற்ற  ஒரு வழிப்போக்கியாகச் செயல்படுகின்றன. சிதைவுறுதல், வளர்மாற்றம், சிதைமாற்றம் ஆகிய அனைத்தும் வளர்சிதைமாற்றமாகவே கொள்ளப்படுகின்றன.

## சிதைமாற்றங்களுக்கான எடுத்துக்காட்டுகள்

# சர்க்கரைச் சிதைவு 
# சிட்ரிக் அமில சுழற்சி
# கொழுப்பிழையங்களில் உள்ள கொழுப்பு கொழுப்பமிலங்களாக உடைதல்.
# தசையிலுள்ள புரதம் உடைவதன் மூலம் உருவாகும் அமினோ அமிலம் பயன்படும் குளுகோனியோஜெனசிஸ் தாக்கம்.
# மொனோமைன் ஆக்சிடேசால் நரம்புக்கடத்திகள் மூலம் நிகழ்த்தப்படும் ஆக்சிஜனேற்ற செயல்பாடுகளின் தாக்கம்.

## கட்டுப்படுத்தும் காரணிகள்
சிதைமாற்றத்தை பல்வேறு அம்சங்கள் (சமிக்ஞைகள்) கட்டுப்படுத்துகின்றன. அவற்றுள் குறிப்பிடத்தகுந்தவை இயக்குநீர்களும், வளர்சிதைமாற்றத்தில் தாமாகவே பங்குபெறும் உயிரணு மூலக்கூறுகளும் ஆகும். உட்சுரப்பியல் வல்லுநர்கள் பாரம்பரியமாக வளர்சிதைமாற்றத்தைத் தூண்டுவதில் அவற்றின் பங்கினைப் பொறுத்து , இயக்குநீர்களை இருவிதமாக  வகைப்படுத்துகின்றனர்.  ஒன்று சிதைமாற்ற இயக்குநீர்கள், மற்றொன்று  வளர்மாற்ற இயக்குநீர்கள். இருபதாம் நூற்றாண்டு வரை  கார்ட்டிசால், குளூக்கொகான், அட்ரினலின், காட்கொலமைன் ஆகியவையே  முதன்மைச் சிறப்பான சிதைமாற்ற இயக்குநீர்களாக அறியப்பட்டிருந்தன. ஆனால் கடந்த பத்தாண்டுகளில் இன்னும் பல இயக்குநீர்கள் குறைந்த அளவில் சிதைமாற்றத்தில் பங்குகொள்வது கண்டறியப்பட்டது. அவற்றுள் சில, சைட்டோக்கைன், ஓரெக்சின், சைட்டோக்கைன், மெலட்டோனின் ஆகியவையாகும்.

## மேற்கோள்கள்

பகுப்பு:வளர்சிதைமாற்றம்
கேழ்வரகுக் களி

**கேழ்வரகுக் களி** என்பது நன்கு அரைத்த கேழ்வரகு மாவை கொதிநீரில் இட்டு கிளறி உருண்டையாக வார்த்துச் செய்யப்படும் உணவு வகையாகும். இது கர்நாடக மாநில கிராமப்புறங்களில் முக்கிய உணவாக உள்ளது. தமிழகத்தில் கொங்கு மண்டலத்தில் இவ்வுணவு ”ராகி களி” என அழைக்கப்படுகிறது. இக்களியில் சேர்க்கப்படும் பொருள்கள் இடத்துக்கிடம் சற்று மாறுபடும்.

## தேவையான பொருட்கள்
கேழ்வரகு மாவு - 200 கிராம், அரிசி நொய் - 100 கிராம், தண்ணீர் - 450 கிராம், உப்பு - தேவையான அளவு.

## செய்முறை
சற்று கனமான பாத்திரத்தில் நீரை ஊற்றி சூடேற்றி அந்நீரில் அரிசிநொய் (அ) கம்புநொய் இட்டு சிறிது வேக விடவேண்டும். அதில் கேழ்வரகு மாவைக் இடவும். நீர் கொதித்தபின் தட்டையான பாத்திரத்தால் மூடி மிதமான தீயில் வேகவைக்க வேண்டும். ஆவியில் நன்கு வெந்தவுடன 2 (அ) 3 நிமிடம் மரக்கரண்டியால் கட்டடியில்லாமல் கிளரவேண்டும். பாத்திரத்தில் மாவு ஒட்டாத பதத்திற்கு வந்தவுடன் அடுப்பிலிருந்து இறக்கி பயன்படுத்த வேண்டும்., 

## மேற்கோள்கள்

## வெளியிணைப்புகள்
* கொங்கு ராகி களி (தினகரன்) 
* http://www.hindu.com/mp/2008/06/21/stories/2008062152710700.htm 
* http://southindianfoods.in/thinai-payasam-foxtail-millet-kheer-how-to-make-stepwise-pictures.html

பகுப்பு:இந்திய உணவுகள்
மகாபத்ம நந்தன்

**மகாபத்ம நந்தன்** (Mahapadma Nand) (கிமு 400 – 329) வட இந்தியாவின் நந்த வம்சத்தின் முதல் பேரரசர் ஆவார். இவரின் தந்தை மகாநந்தி சிசுநாக வம்சத்தின் இறுதிப் பேரரசர் ஆவார்.  மகாநந்தியின் மறைவிற்குப் பின், மகாபத்ம நந்தன், தனது  சகோதரர்களை வீழ்த்தி, நந்தர் வம்சத்தை நிறுவி அதன் முதல் பேரரசன் ஆனார். 

இந்து சமய புராணங்கள்  மகாபத்ம நந்தனை, சத்திரியர்களைக் கொன்றழிப்பவன் என்று கூறுகிறது. 
மகாபத்ம நந்தன் பாஞ்சாலம், காசி நாடு, கோசல நாடு, ஹேஹேய நாடு, கலிங்க நாடு, அஸ்மகம், சூரசேனம், மிதிலை போன்ற மகாஜனபத நாடுகளை வென்று வட இந்தியாவில் நந்தப் பேரரசை விரிவுபடுத்தினான். 

## அடிக்குறிப்புகள்

## மேற்கோள்கள்
* 
* 
* 
* 
* 
* 
* 

பகுப்பு:இந்தியப் பேரரசர்கள்
கண்டியூர்

**கண்டியூர் ஊராட்சி** (*Kandiyur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.

## மக்கள் வகைபாடு
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4625 ஆகும். இவர்களில் பெண்கள் 2409 பேரும், ஆண்கள் 2216 பேரும் உள்ளனர். இந்த ஊராட்சியில் உள்ள ஆதிதிராவிடர் மற்றும் பழங்குடியினர் மக்களின் எண்ணிக்கை 980 ஆகும்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## கோயில்கள்
*திருக்கண்டியூர் ஹர சாப விமோசன பெருமாள் கோயில் 108 திவ்யதேசங்களில் ஒன்று
*திருக்கண்டியூர் பிரமசிரக்கண்டீசுவரர் கோயில் பாடல்பெற்ற தலம்

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
வஜ்ராசனம்

** வஜ்ராசனம்** (*Vajrasana*) உட்கார்ந்த நிலையில் செய்யும் ஆசனம் ஆகும்.   மண்டியிட்டு  புட்டம் பாதங்களில் படும்படி அமரவேண்டும்.

## சொற்பிறப்பியல்

வஜ்ராசனம்  எனும் சொல் சமசுகிருத மொழியில் இருந்து வந்ததாகும்.  "வஜ்ரா" என்பதன் பொருள் இடியேறு ஆகும். ஆசனம் என்பது  நிலையை குறிக்கும்.

## விளக்கம்

இரண்டு கால்களையும் நீட்டி அமரவும். வலது குதிகாலை மடித்து வலது புட்டத்தின் அடியில் வைத்துக் கொள்ளவும். இடது குதிகாலை மடித்து இடது புட்டத்தின் அடியில் வைக்கவும். முழங்கால்கள் இணைந்து இருக்க வேண்டும்.  இரு உள்ளங்கைகைளயும் முழங்கால் மீது வைத்து ஐந்து இயல்பான மூச்சை விடவும்.

## பயன்கள்

* சொிமான மண்டலம் நன்றாக இயங்கும்.
* தண்டுவடம், கால் தசைகள் கணுக்கால்கள் வலுப்பெறும்.

## எச்சாிக்கைகள்

எலும்பு மருத்துவர்கள் அறிவுரைப்படி முட்டிக்குத் தீங்கு ஏற்படலாம்.

காலின் விரல் பகுதிகளில் வலி ஏற்படலாம்.  

## சான்று

பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:யோகாசனங்கள்
ஆரோக்கிய அன்னை தேவாலயம், வடுகர்பேட்டை

**ஆரோக்கிய அன்னை தேவாலயம், வடுகர்பேட்டை** என்பது வீரமாமுனிவரால் உருவாக்கப்பட்ட ஒரு தேவாலயம் ஆகும். இந்த தேவாலயமானது திருச்சி அரியலூர் நெடுஞ்சாலையில் 40 கி.மீ தொலைவில் உள்ள வடுகர்பேட்டையில் அமைந்துள்ளது. இவ்வூர் வீரமாமுனிவர், அருளானந்தர் ஆகியோர் வாழ்ந்த பெருமை பெற்றது. இந்த ஊர் திருச்சி மாவட்டத்தின் வேளாங்கண்ணி என்று அழைக்கப்படுகிறது. வெளிநாட்டிலிருந்து வீரமாமுனிவரால் கொண்டு வரப்பட்ட ஆரோக்கிய அன்னையின் சொரூபம் இந்த ஆலயத்தில்தான் உள்ளது. இந்த ஆலயத்தில் உள்ள மணி அருட்தந்தை மேத் சுவாமிகளால் பிரான்சு நாட்டில் இருந்து கொண்டு வரப்பட்டது. கி.பி. 1670-ஆம் ஆண்டில் திருச்சி நவாப் மன்னரால் அதிக நிலங்கள் இந்த ஆலயத்திற்கு மானியமாக அளிக்கப்பட்டது. புதிய ஆலயம் பக்தர்களின் வசதிக்காக விரிவுபடுத்தபட்டு 1977-ஆம் ஆண்டில் புனிதப்படுத்தப்பட்டது. அனைத்து மதத்தினரும் இவ்வாலயத்தில் உள்ள அன்னையை தரிசித்து வருகின்றனர்.

## வெளி இணைப்புகள்
* https://www.vikatan.com/arts/literature/the-history-of-veeramamunivar-and-his-works-in-trichy

## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளி மாவட்டத்திலுள்ள கிறித்தவக் கோயில்கள்
முன்னாவல்கோட்டை

**முன்னாவல்கோட்டை** (*Munnavalkottai*) என்னும் கிராமம், இந்திய நாட்டின், தமிழ்நாடு மாநிலத்தின், திருவாரூர் மாவட்டம், நீடாமங்கலம் வட்டத்தில் அமைந்துள்ளது.

## புவியியல் அமைப்பு
முன்னாவல் கோட்டையின் முகப்பின் அளவு 28 மீட்டர் ஆகும். மேற்கில்  7 கிலோமீட்டர் தொலைவில்  நீடாமங்கலமும்,  வடக்கில் 19 கிலோமீட்டர்  தொலைவில்  மன்னார்குடியும், தெற்கில் 31 கிலோமீட்டர் தொலைவில்  கும்பகோணமும்,  கிழக்கில் தஞ்சாவூரும், மேற்கில் 36 கிலோமீட்டர் தொலைவில் திருவாரூரும் எல்லைகளாக உள்ளன. 

[திருவாரூர்], [தஞ்சாவூர் மாவட்டங்களின் எல்லையில் இவ்வூர் அமைந்துள்ளது.  மேலும், இங்குக் கிளை அஞ்சலகம் ஒன்று காணப்படுகிறது.   இவ்வூர் கோவில்வெண்ணி துணை அஞ்சலகத்தின் கீழ் செயல்பட்டு வருகிறது. முன்னாவல்கோட்டையைச் சுற்றி கிழக்கில் கொரடாச்சேரி, மேற்கில் அம்மாப்பேட்டை, வடக்கில் குடவாசல், தெற்கில் மன்னார்குடி ஆகிய வட்டங்கள் அமையப்பெற்றுள்ளன. 

## [[மக்கள் தொகை]]
2011 ஆம் ஆண்டு மக்கள்தொகை கணக்கெடுப்பின்படி, முன்னாவல்கோட்டை கிராமத்தின் மொத்த மக்கள்தொகையின் எண்ணிக்கை 947 ஆகும். இதில் ஆண்கள் 48 விழுக்காட்டினர் ஆவர். பெண்கள் 52 விழுக்காட்டினர் ஆவர். இக்கிராமத்தின் எழுத்தறிவு சராசரி அளவு 72% ஆகும். ஆண்கள் எழுத்தறிவு விகிதம் 79% ஆகவும் பெண்கள் எழுத்தறிவு விகிதம் 65% ஆகவும் உள்ளது. அதுபோல், 2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகையில் ஆறு வயதிற்கு கீழுள்ளோர் பத்து விழுக்காட்டினராகக் காணப்படுகின்றனர்.

## பள்ளிகள்
* அரசு மேனிலைப் பள்ளி, முன்னாவல்கோட்டை.
* ஊராட்சி ஒன்றியத் தொடக்கப்பள்ளி

## கோவில்கள்
* இக்கிராமத்தின் வடக்கு வாயிலின் வலப்புறத்தில் காளகத்தீசுவரர் ஆலயம் அமைந்துள்ளது.
* ஓலைகொண்ட அய்யனார் கோவில் 

## அரசியல்
தஞ்சாவூர் மக்களவைத் தொகுதியின் மன்னார்குடி சட்டமன்ற தொகுதியில் முன்னாவல்கோட்டை உள்ளது.

## மேற்கோள்கள்

பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருவாரூர் மாவட்டத்திலுள்ள கிராமங்கள்
மருந்துகளை மறுசுழற்சி செய்தல்

உபயோகப்படுத்தப்படாத மருந்துகளை பாதுகாப்பான ஏதோவொரு முறையில் தேவவைப்படும் மற்றொருவருக்கு உபயோகமுள்ள மருந்தாக மாற்றுவது **மருந்துகள் மறுசுழற்சி** (*Drug recycling*) எனப்படும். இது ஒரு சிறப்பு மருந்து நிறுவனம் மூலம் நடக்கும்.

நுகர்வோர் மருந்தகங்களிலி்ருந்து  பாிந்துரைக்கப்பட்ட  மருந்துகளை பெற்றுக்கொள்வதையும், மருந்தகங்கள் நம்பகமான ஆதாரத்திலிருந்து மருந்துகள் கிடைப்பதையும் எதிர்பார்க்கிறார்கள். மருந்து மறுசுழற்சி திட்டத்தில், நுகர்வோர் குறைவான கட்டுப்படுத்தப்பட்ட விநியோக சங்கிலி மூலம் மருந்துகளைப் பெறுவதால், இ வ்வகை மருந்துகளின் தரம் குறைவாக இருக்கும். மருந்து மறுசுழற்சி திட்டங்களின்  ஆதரவாளா்களும் எதிா்ப்பாளா்களும் நுகா்வோருக்கு குறைவான கட்டுப்பாட்டு சங்கிலி முறையில்  கிடைக்கக்கூடிய  தரம் குறைவான மருந்துகளை எடுக்கும் நுகா்வோருக்கு விளையும் ஆபத்துகளை சீா்துாக்கிப்   பாா்ப்பதில் வேறுபடுகின்றனா்.

அமெரிக்காவின் பல்வேறு மாகாண அரசாங்கங்கள் மருந்து மறுசுழற்சி திட்டங்களை வழங்குகின்றன. 2010 ஆம் ஆண்டு கணக்குப்படி கனடாவிடம் அமெரிக்காவை விட குறைவான அளவில் மருந்து மறுசுழற்சி திட்டங்கள் இருந்தன.

பல்வேறு அமைப்புகளும் அரசுகளும் மருந்து மறுசுழற்சித் திட்டங்ளை நிா்வகிக்க பல்வேறு வழிகளில் பரிசோதித்து வருகின்றன.பல மருந்து மறுசுழற்சி திட்டங்கள் நிபுணர்களிடமிருந்து மட்டுமே   மருந்துகளை எடுத்துக் கொள்கின்றன, நோயாளிகளிடமிருந்து ஒருபோதும் எடுத்துக் கொள்வதில்லை. மருந்து மறுசுழற்சி திட்டங்கள் மருந்துகளை அழிக்கத் துடிக்கும் நுகா்வோா்களுக்காக வடிவமைக்கப்பட்டதல்ல. இந்த திட்டங்கள், மருந்துகள் மற்றும் தனிப்பட்ட பராமரிப்பு பொருட்கள் சுற்றுச்சூழலில் உண்டாக்கும் தாக்கத்தை குறைப்பதற்காக உருவாக்கப்பட்டவையல்ல. பொதுவாக அவர்கள் காலாவதியாகாமலும் திறக்கப்படாத பெட்டியில் உள்ள மருந்துகளை மட்டுமே பெற்றுக்கொள்வாா்கள். மறுசுழற்சி செய்யப்பட்ட மருந்துகளை மீண்டும் பயன்படுத்தும் போது, அவர்கள் மறுசுழற்சி திட்டத்தில் பங்கேற்க சிறப்பு தேவைகளை பூர்த்தி செய்யத் தயாராக இருக்கும் குறிப்பிட்ட மருந்தாளர்களிடம் மட்டுமே செல்கிறார்கள். வழக்கமாக, மருந்து இழப்பீடு இல்லாமல் நிதி திரும்பும்.

SIRUM, "பயன்படுத்தப்படாத மருத்துவத்தை மறுபகிர்வு செய்வதற்கான உதவிகளுக்கான உதவிகளுக்கான" ஒரு சுருக்கமாகும், இது மருந்து மறுசுழற்சிக்கு பரிந்துரைக்கும் ஒரு இலாப நோக்கமற்ற அமைப்பாகும்.

## மேற்கோள்கள்

## வெளி இணைப்புகள்
* Guidance Document: Best Management Practices for Unused Pharmaceuticals at Health Care Facilities, a 2010 publication from the United States Environmental Protection Agency

பகுப்பு:மீளுருவாக்கம்
பகுப்பு:மருந்துகள்
தவளை மீன்

**தவளை மீன்** (*Frogfish*) ஆன்டெனாரிடே குடும்பத்தின் சோம்பேறித் தூண்டில் மீன் வகைப்பாட்டைச் சேர்ந்த ஒரு மீன் வகையாகும். இவ்வகை மீன் பொதுவாக ஆழமற்ற வெப்பமண்டல நீரில் காணப்படும். இத்துணைவரிசையில் நான்கு வகை மீன் குடும்பங்கள் அடங்கியுள்ளன. இவ்வகை மீன்கள் பெரிய வாய்கள் மற்றும் பெரும்பாலும், முட்கள் நிறைந்த தோல்கள் கொண்ட கட்டியான மீன்களாக இருக்கும். இம்மீனின் நீளம் 30 செ.மீ  அளவுக்குள் இருக்கும். இஸ்டிரியோ என்ற சில தவளை மீன்கள் எதிரியின் கண்களுக்கு எளிதில் புலப்படாமல் கடற்பாசி முட்டைகள் போன்றிருக்கும். இம்மீன்கள் சாா்காசாக் கடலிருந்து மிதந்து வடக்கு வளைகுடா நீரோட்டத்தினை நோக்கிச் செல்லும். இவை சுற்றுப்புறச் சூழ்நிலைகளோடு தம்மை ஒன்றுபடுத்தி வாழும் இயல்புடையவை. உடலில் பலவிதத் தோல் மடிப்புகளையும் பலவித வண்ணமுடைய தோல்களையும் உண்டாக்கி கடற்பாசிக்குள் மறைந்து வாழும்.

## மேற்கோள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:மீன்கள்
இலக்கம் அருவி

**இலக்கம் அருவி** (*Lakkom Falls*) இந்தியாவின் கேரள மாநிலத்தின் இடுக்கி மாவட்டத்தில் உள்ள மறையூர் அருகே அமைந்துள்ள ஒரு சுற்றுலாத்தலமாகும். இரவிகுளம் தேசியப் பூங்காவின் ஒரு பகுதியாகவும், பாம்பார் ஆற்றின் முக்கிய கிளை நதிகளில் ஒன்றாகவும் இருக்கும் இரவிகுளம் ஓடையின் ஒரு பகுதியாக இந்த அருவிகள் உள்ளன.  

## இருப்பிடம்
மூணாறில் இருந்து 30-35 தொலைவில் அமைந்துள்ள இலக்கம் அருவி, மூணாறில் இருந்து உடுமலைப்பேட்டை செல்லும் வழியில் உள்ளது. உடுமலைப்பேட்டைக்கு ஒரு பேருந்தில் செல்லலாம் அல்லது மூணாரிலிருந்து உள்ளூர் வாடகை வாகனம் எடுத்தும் இங்கு செல்லலாம். மாநில நெடுஞ்சாலை எண் 17 இல் அருவி உள்ளது.
 
## பிற தகவல்கள்
இலக்கம் அருவியை காலை 8:00 மணி முதல் மாலை 5:00 மணி வரை பார்வையிடலாம். பார்வையாளர்கள் நுழைவுக் கட்டணமாக ₹20 செலுத்த வேண்டும். புகைப்படக் கருவிகளுக்கு தனிக் கட்டணம் இல்லை.
100 ரூபாய் கட்டணத்தில் இலக்கம் அருவியில் வழிகாட்டப்படும் மலையேற்றத் திட்டம் ஒன்றும் உள்ளது. இதன் மூலம் நீர்வீழ்ச்சிகளுக்கு அருகில் மலையேற்றம் செய்யலாம்.

## மேற்கோள்கள்


## புற இணைப்புகள்
* Lakkom Waterfalls
* Kerala Tourism
* Lakkom Waterfalls

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:இடுக்கி மாவட்டத்திலுள்ள அருவிகள்
பகுப்பு:பாலக்காடு மாவட்டத்திலுள்ள சுற்றுலாத் தலங்கள்
ஸ்கோபுலா அனுபியேட்டா

ஸ்கோப்புலா அன்யுபியாடா என்பது ஜியோமெட்ரிடே குடும்பத்தை சார்ந்த ஒரு அந்து பூச்சி. அது 1892 இல் ஸ்டாடிங்கர் என்பவரால் விவரிக்கப்பட்டது. இது உஸ்பெகிஸ்தானில் காணப்படுகிறது..

## குறிப்புகள்

பகுப்பு:பூச்சிகள்
பல்லவர் கால அளவைகள்

**பல்லவர் கால அளவைகள்** என்பவை பல்லவ நாட்டில் நிலவிய அளவை முறைகளைக் குறிக்கும். பல்லவர் ஆட்சிக்குட்பட்ட பரப்பில் நிலம் முழுவதும் செவ்வையாக அளவைபெற்று இருந்தது.  இன்ன பகுதி நிலங்கள் வியற்றைவ என்று முடியும் பெற்றிருந்தன.  நில அளவைக் கணக்குகளையும் வாி அளவை முதலிய கணக்குகளையும் சிற்றுாா்- பேரூா் அரசியல் அலுவலாளா் வைத்திருந்தனர்.  *பழம் பிரம்மதேயம் இருபத்து நாலு வேலியும் நீக்கி* என வரும் பட்டயத் தாெடரானது, பல்லவா் ஆட்சியில் நில அளவைக்கணக்கு முதலியன உண்டு  என்பதைத் தெளிவாக உணர்த்துகிறது. ஒரு குறிப்பிட்ட நிலத்தை அளந்ததும் கள்ளியும் கல்லும் நட்டு எல்லை வகுத்தல் அக்காலப் பழக்கமாக இருந்தது.
### நீட்டல் அளவை
நீட்டல் அளவையில் கலப்பை, நிவா்த்தம், பட்டிகா, பாடகம் என்னும் நான்கு அளவைகள் பல்லவா் ஆட்சியில் இருந்தன.  
#### கலப்பை
இரண்டு எருதுகள் பூட்டப்பெற்ற ஒரு கலப்பையைக் கொண்டு குறிப்பிட்ட ஒரு நேரத்தில் ஒருவன் உழும் நிலத்தின் அளவு 'கலப்பை' எனப்பட்டது.
#### நிவா்த்தனம்
ஒருவன் ஒரு குறிப்பிட்ட நேரத்திற்குள் சுற்றி நடந்து புறப்பட்ட இடத்தை அடைந்தவுடன் அவனால் எல்லை கோலப்பட்ட நில அளவே *நிவா்த்தனம்* எனப்பட்டது.  பிற்காலத்தில் 200 சதுர முழம்கொண்ட நிலபரப்பே 'நிவா்த்தனம்' எனப் பெயா்பெற்றது
#### பட்டிகா (பட்டி)
பட்டிகா என்பது ஆட்டை ஓா் இடத்தில் கட்டி அதன் கயிற்றின் உதவியால் சுற்றும் அளவையுடைய நிலப்பகுதியே ஆகும்.
#### பாடகம்
பாடகம் என்பது 240 குழிகொண்ட நிலமாகும்.  பிற்காலப் பட்டயங்களிலும் கல்வெட்டுகளிலும் 'வேலழ குழி' என்பன நில அளவைகளாக் காண்கின்றன.  குழி என்பது 144 சதுர அடி முதல் 576 சதுர அடிவரை நாட்டுக்கேற்ப வழங்கப்பெற்றது.  நிருபதுங்கள் காலத்தில் ஒரு குழி 81 சதுர அடி அளவை உடையதாக இருந்தது. இந்த  அளவைகளோடு 1.  நாலு காண்கோல் 2.  பன்னிரு வாண்கோல் 3. பதினாறு சாண்கோல் முதலிய நீட்டல் அளவைகள் இருந்தது.
## நிறுத்தல் அளவை
கழஞ்சு, மஞ்சாடி என்பன பொன் முதலியன நிறுக்கும் அளவைகள், கழஞ்சி என்பது பல பட்டயங்களில் காணப்படும் அரசாங்க அளவை ஆகும்.  *கழஞ்சி*ன் பன்னிரண்டில் ஒரு பாகம் *மஞ்சாடி* ஆகும்.  பட்டயங்களில், கழஞ்சிற்கு வட்டி குறிப்பிட்டபோது மஞ்சாடி அளவை குறிப்பிடப்பட்டுள்ளது.
## முகத்தல் அளவை
பலவகையான நாழிகள் வழக்கில் இருந்தன அவை 1.  கருநாழி 2. நால்வா நாழி  3. மாநாய நாழி  4. பிழையா நாழி  5. நாராயண நாழி முதலியன ஆகும்.  *உறி* என ஒரு முகத்தல் அளவைக் கருவி இருந்துள்ளது.   *பிருதிவீ மாணிக்க உறி* என நிருபதுங்கவா்மன் மனைவியான *பிருதிவீ மாணவிக்கம்* பெயரில்  ஒரு உறி அளவை இருந்துள்ளது.  *விடேல் விடுகு உழக்கு* என்பது பொதுவாக மூத்திரையிடப்பட்ட பல்லவா் கால முகத்தல் கருவியாகும். அஃது எல்லாப் பல்லவ அரசா் காலத்தும் இருந்து வந்ததாகலாம், எண்ணெய். நெய், பால் முதலியவற்றை அளக்கப் பயன்பட்ட சிறிய அளவை *பிடி* எனப்பட்டது.  இவை அன்றி, நெல் முதலியவற்றை அளக்கச் சோடு, நாழி, மரக்கால், பதக்கு, குறுணி, காடி, கலம் முதலிய அளவைகள் பயன்பட்டன.

## மேற்கோள்கள்

பகுப்பு:பல்லவர்
பகுப்பு:தமிழர் அளவியல்
பூஜ்ய செல்

**பூஜ்ய செல்** (Null cell) என்பது , பெரிய துகள்களற்ற லிம்போசைத் ஆகும். இது எலும்பு மஜ்ஜையில் உற்பத்தியாகிறது. பி-செல்கள் மற்றும் டி-செல்கள் ஆகியவற்றில் காணக்கூடிய பொதுவான பண்பு மேற்பரப்புக் குறிப்பான்களை பூஜ்ய செல்கள் கொண்டிருக்கவில்லை.  ஒரு ஆன்டிபாடி இருக்கும்போது அவை வைரஸால் பாதிக்கப்பட்ட அல்லது கட்டி உயிரணுக்களை தாக்குகையில் அவை தூண்டுகின்றன. நிஜ செல்கள் ஒரு உயிரினத்தில் காணக்கூடிய நிணநீர்மண்டலங்களின் ஒரு சிறிய பகுதியை உருவாக்குகின்றன. பூஜ்யம் செல் என்ற சொல்லை பொதுவாக பயன்படுத்தாததால், அவை பெரும்பாலும் இயற்கை கொலையாளி செல்கள் அல்லது கொலையாளி செல்கள் என்று குறிப்பிடப்படுகின்றன.

## மேற்கோள்கள்

பகுப்பு:இழையவியல்
அஜய் தாகூர்

**அஜய் தாக்கூர்** (Ajay Thakur) (பிறப்பு மே 01, 1986) ஒரு சிறந்த கபாடி விளையாட்டு வீரர் ஆவார். 2016 ஆம் ஆண்டு நடந்த உலக கோப்பை ஈரானுக்கு எதிரான இறுதிப் போட்டியில்  12 புள்ளிகள் எடுத்து, உலக கோப்பை பெற்றுத் தந்தார்.  

## தோற்றம்
இமாச்சல பிரதேசத்தில் உள்ள நளகார் நகராட்சி தபோதா கிராமத்தில் பிறந்தார். இவர் 1.85 மீ உயரம் உடையவர்.  

## விருதுகள்

* 2007 ஆம் ஆண்டு ஆசியன் உள்ளரங்கப் போட்டிகளில் தங்கப் பதக்கம் பெற்றார்.
* 2014 ஆம் ஆண்டு ஆசியப் போட்டியில் தங்கப் பதக்கம் பெற்றார்.
* 2016  ஆம் ஆண்டு உலகக் கோப்பை இறுதிப் போட்டியில் ஆட்ட நாயகன் விருது பெற்றார்.  இந்த உலகக் கோப்பை போட்டிகளில் 68 புள்ளிகள் எடுத்துள்ளார்.  

## புரோ கபாடி

2014, 2015 மற்றும் 2016 ஆண்டுகளில் பெங்களுரு புல்ஸ், புனேறி பல்தான் அணிகளுக்காக விளையாடியுள்ளார்.  2017 ஆம் ஆண்டு புரோ கபாடியில் சென்னை அணியின் தலைவராக உள்ளார்.

## மேற்கோள்கள்

பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சடுகுடு
பகுப்பு:இந்திய கபடி வீரர்கள்
பகுப்பு:1986 பிறப்புகள்
ஒட்டிவாக்கம்

**ஒட்டிவாக்கம் (**Ottivakkam**)**, தமிழ்நாட்டின் செங்கல்பட்டு மாவட்டத்தில் தெற்கு திருமணி அருகே அமைந்துள்ள சென்னை புறநகர் பகுதியாகும். இவ்வூரில் ஒரு இரயில் நிலையம் உள்ளது. 
## மேற்கோள்கள்

செங்கல்பட்டு மாவட்ட ஊர்களும் நகரங்களும்
ஜெயந்தி பட்நாயக்

**ஜெயந்தி பட்நாயக்** (*Jayanti Patnaik*) (பிறப்பு 1932) ஒரு இந்திய நாடாளுமன்ற உறுப்பினரும் புகழ்பெற்ற சமூக சேவகரும் ஆவார். மகளிர் தேசிய ஆணையத்தின் முதல் தலைவரான இவருடைய பதவி காலம் 3 பிப்ரவரி 1992 முதல் 30 ஜனவரி 1995 வரை இருந்தது.

## ஆரம்ப கால வழ்க்கை மற்றும் கல்வி
ஒரிசாவின் கஞ்சாம் மாவட்டத்தில் அசிகா என்னுமிடத்தில் 1932 இல் நிரஞ்சன் பட்நாயக் என்பவருக்கு மகளாகப் பிறந்தார். அசாரா ஹரிஹர் உயர்நிலைப் பள்ளியில் படித்தார். கடக்கிலுள்ள உட்கல் பல்கலைக்கழகத்தின் கீழ் சயலாபால மகளிர் கல்லூரியில் சமூகப் பணியில் கலையியல் நிறைஞா் பட்டம் பெற்றார். பின்னர், மும்பையின் டாட்டா சமூக அறிவியல் கழகத்தில் மேற்படிப்பு படித்தாா்.

1953 ஆம் ஆண்டில் அரசியல்வாதியும் ஒடிசாவின் முதலமைச்சராக (1980-89) இருந்தவருமான ஜானகி பல்லப் பட்நாயக் என்பவரை திருமணம் செய்துகொண்டார். இந்த தம்பதிக்கு ஒரு மகனும் இரண்டு மகள்களும் இருந்தனர்.

## ஆதாரங்கள்

பகுப்பு:12வது மக்களவை உறுப்பினர்கள்
பகுப்பு:1932 பிறப்புகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஒடிசா அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
ஸ்காட் எஸ். ஹால்

**ஸ்காட் எஸ். ஹால்** (Scott S. Hall) என்பவர் ஒரு அமெரிக்க உளவியலாளர் மற்றும் நடத்தை அறிவியல்கள் பேராசிரியர் ஆவார். இவர் இசுட்டான்போர்டு பல்கலைக்கழகத்தின் மருத்துவப் பள்ளியின் பேராசிரியரும் ஆராய்ச்சியாளருமாவார். இவர்   பலவீனமான X நோய்க்குறி, பிராடர் – வில்லி கூட்டறிகுறி ஆகியவற்றில் நிபுணத்துவம் வாய்ந்தவர், மற்றும் பலவீனமான X நோய்க்குறி, அதனுடன் தொடர்புடைய வேறு   நிலைகளை பற்றியும் ஆன்டிசம் ஸ்பெக்ட்ரம் கோளாறுகள் உள்ளிட்டவைகளைப் பற்றி  ஆராய்ச்சி  மேற்கொண்டார். 1997 இல் மனநல மருத்துவ நிறுவனத்தில் உளவியல் துறையில் முனைவர் பட்டம் பெற்றார்.

## மேற்கோள்கள்

பகுப்பு:அமெரிக்க உளவியலாளர்கள்
பகுப்பு:வாழும் மக்கள்
டிரோமொனாஸ்

டிரோமொனாஸ் என்பது பச்சை நிற பாசி வகையை சார்ந்தது ஆகும், குறிப்பாக ஃபாகோட்டேசியே குடும்பத்தை சார்ந்தது.

## குறிப்புகள்

https://en.wikipedia.org/wiki/Pteromonas

பகுப்பு:பாசிகள்
ராம் நிவாஸ் கோயல்

**இராம் நிவாஸ் கோயல்** (*Ram Niwas Goel*) 2015 ஆம் ஆண்டு முதல் தில்லி சட்டமன்றத்தில் உறுப்பினராக உள்ள இந்திய அரசியல்வாதி ஆவார். இவர் ஆம் ஆத்மி கட்சியில் உறுப்பினராக உள்ளார். இவர் தில்லி சட்டமன்றத்திற்கு சாதரா தொகுதியிலிருந்து தேர்ந்தெடுக்கப்பட்டார். தற்போது டெல்லி ஆறாவது சட்ட மன்ற சபாநாயகர் ஆவார்.

## ஆரம்ப வாழ்க்கை மற்றும் கல்வி
இராம் நிவாஸ் கோயல் 1948 ஆம் ஆண்டு ஜனவரி 5 ஆம் தேதி அரியானாவிலுள்ள சஃபிடோன் மண்டி என்ற ஊரில் ஒரு வணிகர் குடும்பத்தில் பிறந்தார். கோயல் 8 உடன்பிறப்புகளில் மூத்தவர் (5 சகோதரர்கள் & 3 சகோதரிகள்) ஆவார். 1964 ஆம் ஆண்டில், இவர்களது குடும்பம் தில்லிக்கு மாற்றப்பட்டது. ஹரியானா மற்றும் தில்லி ஆகிய இடங்களில் அவர் இடைநிலைக்கல்வி கற்றார். பின்னர் வணிகவியலில் இளங்கலைப் பட்டத்தை ஹான்ஸ் ராஜ் கல்லூரியில் சேர்ந்தார். அவர் நலிந்த பிரிவினருக்கான கல்வி மற்றும் சுகாதாரம் தொடர்பான சமூகச் செயல்பாடுகளில் தீவிரமாக ஈடுபட்டுள்ளார்.

## அரசியல் வாழ்க்கை
23-02-2015 அன்று இராம் நிவாஸ் கோயல் டெல்லி சட்டசபை சபாநாயகராக தேர்ந்தெடுக்கப்பட்டார். டெல்லி ஆறாவது சட்டசபைத் தேர்தலில் எம்.எல்.ஏ. பதவி வகித்தார், அவரது இரண்டாவது பதவி மற்றும் ஆம் ஆத்மி கட்சியின் உறுப்பினராக உள்ளார். அவர் டெல்லி சட்டசபை தேர்தலில் 11,731 வாக்குகள் வித்தியாசத்தில் பாரதிய ஜனதா கட்சியின் ஜிதேந்தர் சிங் ஷண்மையை தோற்கடித்தார். 1993 ல், முதல் தில்லி சட்டசபை தேர்தலுக்காக அவர் பாரதிய ஜனதா கட்சி வேட்பாளராக தேர்தலில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
அங்கித் ஜெரா

**அங்கித் ஜெரா** (Ankit Gera செப்டம்பர் 1, 1987 ஆம் ஆண்டு பிறந்தவர்) ஓர் இந்தியத் தொலைக்காட்சி நடிகர் ஆவார். ஜீ தொலைக்காட்சியில் பிக் பாஸ் 9 இல் ஒரு போட்டியாளராக உள்ளார்.

## சொந்த வாழ்க்கை
ஜெரா தனது படிப்பை தில்லியில் முடித்தார்.

இவர் நடிகை அதா கானுடன் சேர்ந்து வாழ்ந்து வந்தார், ஆனால் இவர்கள் 2013 இல் பிரிந்தனர். பின்னர், *சப்னே சுஹானே லடக்பன் கே*வின் நடிகரான ரூபால் தியாகியுடன் இணைந்து வாழ்ந்து வந்த பின்னர் 2015 இல் பிரிந்தனர்  2019 இல், நடிகை சாரா கானுடன் உடனுறைவு வாழ்வு வாழ்ந்தார். அவருடன் *சந்தோஷி மாவில்* கௌரவத் தோற்றத்தில் நடித்தார்.

## தொழில் வாழ்க்கை
தனது படிப்பை முடித்த பிறகு, சோனி நிறுவனத்தில் ரோம்-காம் *மஹி வே* மூலம் கெரா இந்தி தொலைக்காட்சியில் தனது நடிப்பு வாழ்க்கையைத் தொடங்கினார்.

2009 இல் *[[மான் கீ அவாசு பிரதிக்யா|மன் கீ ஆவாசு பிரதிக்யா]]* என்ற தொலைக்காட்சி நிகழ்ச்சியில் ஆதர்ஷ் சக்சேனாவாக நடித்ததன் மூலம் பரவலாக அறியப்பட்டார். அந்தத் தொடரில் இருந்து 2011இல் விலகினார். இவருக்குப் பதிலாக அனிருத் சிங் அந்தக் கதாப்பாத்திரத்தில் நடித்தார்.

2012 ஆம் ஆண்டு ஜீ தொலைக்காட்சியின் *சப்னே சுஹானே லடக்பன் கேயில் ரூபால்*இல் ரூபால் தியாகிக்கு இணையாக மயங்க் கர்க்  என்ற கதாபாத்திரத்தில் நடித்தார். இதற்காக அவர் தொலைக்காட்சி விருதிற்கான பல பரிந்துரைகளைப் பெற்றார். இந்த நிகழ்ச்சி 2015 இல் முடிந்தது.

## தொலைக்காட்சி

## வெளியிணைப்புகள்
* Oneindia இல் Ankit Gera 

## மேற்கோள்கள்

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியத் தொலைக்காட்சி நடிகர்கள்
மம்தா சர்மா (அரசியல்வாதி)

**மம்தா சர்மா** (*Mamta Sharma*) இந்தியாவைச் சேர்ந்த ஓர் அரசியல்வாதியும் தேசிய மகளிர் ஆணையத்தின் முன்னாள் தலைவரும் ஆவார்.

மம்தா சர்மா 1998 மற்றும் 2003 ஆம் ஆண்டு இந்திய தேசிய காங்கிரசு கட்சியின் சார்பாக இராசத்தான் மாநிலம்  பூந்தி தொகுதியில் போட்டியிட்டு  வெற்றி பெற்று இராசத்தான் சட்டமன்றத்தில் இரண்டு முறை உறுப்பினராக இருந்தார்.
## மேற்கோள்கள்

## புற இணைப்புகள்
*Chairpersons of the Commission since its inception

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இராசத்தான் சட்டமன்ற பெண் உறுப்பினர்கள்
தன் மின் தூண்டல்

ஒரு கம்பிச் சுருளில் பாயும் மின்னோட்டத்தில் மாற்றம் ஏற்படும்பொழுது அக்கம்பிச் சுருளில் ஒரு எதிா் மின்னியக்குவிசை தூண்டப்படும் நிகழ்வு **தன் மின் தூண்டல்** அல்லது **மின்தூண்டல்** அல்லது **தூண்டம்** (*Inductance*) எனப்படும்.

கம்பிச் சுருள் ஒன்று மின்கலம் Bt  மற்றும் சாவி K உடன் தொடா் இணைப்பு முறையில் இணைக்கப்படுகிறது. சாவி அழுத்தப்படும் பொழுது கம்பிச் சுருளின் வழியே பாயும் மின்னோட்டம், அதன் பெரும மதிப்பிற்கு அதிகரிக்கிறது. அதற்கு ஏற்ப கம்பி சுருளோடு தொடா்பு கொண்ட காந்தப்பாயமும் அதிகாிக்கிறது. எனவே தூண்டப்பட்ட மின்னோட்டம் கம்பிச் சுருளில் பாய்கிறது.

லென்ஸ் விதியின்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் அதிகாிப்பதை எதிா்க்கிறது. சாவி அழுத்தப்படுவதை நிறுத்தினால் கம்பிச் சுருளில் பாயும் மின்னோட்டம் சுழிக்கு குறையும். எனவே கம்பிச் சுருளுடன் தொடா்பு கொண்ட காந்தப்பாயமும் குறையும். லென்சு விதிப்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் குறைவதை எதிா்க்கிறது.

தன்மின்தூண்டலுக்கான வாய்பாடு:
மின்தூண்டல், தூன்டப்பட்ட மின்னோட்டத்திற்கும் அதற்குக் காரணமான மின்னோட்டத்திற்குமான விகிதமாக வரையறுக்கப்படுகிறது.
:L= \frac{\Phi}{i}
:*L* - மின்தூண்டல், ஹென்றிகளில்,
:*i* - மின்னோட்டம், ஆம்பியர்களில், 
:*Φ* - காந்தப்பாயம், வெபரில்

## மேற்கோள்கள்

*மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006
## சான்றுகள்

* 
* 
* 
* 
* Karl Küpfmüller, *Einführung in die theoretische Elektrotechnik,* Springer-Verlag, 1959.
* Heaviside O., *Electrical Papers.* Vol.1. – L.; N.Y.: Macmillan, 1892, p.&nbsp;429-560.
* Fritz Langford-Smith, editor (1953). *[https://archive.org/stream/bitsavers_rcaRadiotr1954_94958503/Radiotron_Designers_Handbook_1954#page/n469/mode/2up Radiotron Designer's Handbook]*, 4th Edition, Amalgamated Wireless Valve Company Pty., Ltd. Chapter 10, "Calculation of Inductance" (pp.&nbsp;429–448), includes a wealth of formulas and nomographs for coils, solenoids, and mutual inductance.
* F. W. Sears and M. W. Zemansky 1964 *University Physics: Third Edition (Complete Volume)*, Addison-Wesley Publishing Company, Inc. Reading MA, LCCC 63-15265 (no ISBN).

## வெளி இணைப்புகள்
* ''Clemson Vehicular Electronics Laboratory: Inductance Calculator''

பகுப்பு:மின்காந்தவியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
சவரக்கத்தி மீன்

**சவரக்கத்தி மீன்** (*Aeoliscus strigatus*) என்ற *அயோலிசுகசு இசுட்ரிக்கேட்டசு* (Aeoliscus strigatus) என்ற மீன் சிற்றினம் சைனாத்திபோர்மிசு வரிசையினைச் சார்ந்தது. இந்த மீன் சென்ட்ரிசிடே குடும்பத்தின் கீழ் வகைப்படுத்தப்படுகிறது.

## உடலமைப்பு
சவரக்கத்தி மீன்கள் நீண்ட குறுகிய உடலமைப்பைப் பெற்றுள்ளன. இந்த மீன் 15 செமீ (5.9 அங்குலம்) நீளம் வரை வளரக்கூடிய ஒரு சிறிய மீன் ஆகும். இந்தச் சவரக்கத்தி மீன் தலைகீழ் இடம்பெயர்வு என்ற சிறப்புப் பண்பினைப் பெற்றுள்ளது. அதாவது நீரின் அடிப்பக்கத்தை நோக்கி மீனின் தலை இருப்பது போல இடம்பெயர்தல் நடைபெறும்.

## வாழிடம்
சவரக்கத்தி மீன் கடற்புற்கள் மற்றும் பவளப்பாறைகளின் ஊடே பொதுவாகக் காணப்படும். மேலும், கடல் முள்ளெலி காணப்படும் இடங்களில் அதன் ஊடே காணப்படுகிறது. 
 
## உணவூட்டம்
சவரக்கத்தி மீன் சிறிய இறால்களையும் முதுகெலும்பிகளையும் முக்கிய உணவாக உட்கொள்கின்றன. இந்த மீன் மிதவை வாழ் உயிரிகளையும் உணவாக உட்கொள்கின்றன. பெரிய மீன் போன்ற விலங்கினங்களால் தாக்கப்படும் பொழுது இந்த மீன் கடல் மூரையின் முட்களில் ஒளிந்து கொண்டு சிறிய உயிரினங்களை உண்டு வாழ்கிறது.

## மேற்கோள்கள்

## மேலும் காண்க
# Fish portal ITIS Standard Report Page: Aeoliscus strigatus
# Ecology Summary - Aeoliscus strigatus
# Kuiter, Rudie.Seahorses and their relatives.Aquatic Photographics,2009,p304.
# Ewald Lieske & Robert Myers. Coral reef fishes. Princeton Univiversity Press,1995, p 15. 
# Aeoliscus strigatus - Jointed Razorfish - Discover Life

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:மீன்கள்
வி. மோகினி கிரி

** வி. மோகினி கிரி** (*V. Mohini Giri*) ஓர் இந்திய சமூக சேவை ஊழியர் மற்றும் ஆர்வலர் ஆவார். இவர் புது தில்லியை சார்ந்த சமூக சேவை நிறுவனமான கில்ட் ஆஃப் சர்வீசில் தலைவராக உள்ளார். இவ்வமைப்பு  1979ஆம் ஆண்டு நிறுவப்பட்டது. கல்வி, வேலைவாய்ப்பு, மற்றும் நிதி பாதுகாப்பு ஆகியவற்றிற்கான பெண்கள் மற்றும் குழந்தைகள் உரிமைகளுக்கான பாதுகாப்பிற்காக இந்த அமைப்பு முக்கியத்துவம் அளிக்கிறது. 1972 ஆம் ஆண்டு இவர் புது தில்லியில் போர் விதவைகள் சங்கத்தை நிறுவினார். அவர் தேசிய பெண்கள் ஆணையத்தின்  தலைவராகவும் (1995-1998) இருந்தார்.

2007 ஆம் ஆண்டில் இந்தியாவின் மூன்றாவது உயர்ந்த குடிமகன் கௌரவமான பத்ம பூஷன் விருது இவருக்கு வழங்கப்பட்டது.

## ஆரம்ப வாழ்க்கை மற்றும் பின்னணி
இலக்னோவில் அறிஞர் டாக்டர். வி. எசு. இராமுக்கு மகளாக இவர் பிறந்தார். இலக்னோ பல்கலைக்கழகத்தில் பட்டம் பெற்றார், தில்லி பல்கலைக்கழகத்தின் பண்டைய இந்திய வரலாறு பாடத்தில்  முதுகலை பட்டமும், ஜி.பீ. பண்ட்டு பல்கலைக்கழகத்தில் முனைவா் பட்டமும் பெற்றார்.
 இந்தியாவின் முன்னாள் ஜனாதிபதியான வி.வி.கிரியின் மருமகளும் ஆவார்.

## பணி
கிரி ஒரு கல்வியாளராக தனது வாழ்க்கையைத் தொடங்கினார். இலக்னோ பல்கலைக்கழகத்தில் பெண்கள் ஆய்வுத் துறையை நிறுவினார் 1971 ஆம் ஆண்டில் இந்திய-பாக்கித்தான் போருக்கு பின்னர் 1972 ஆம் ஆண்டில் உருவாக்கப்பட்ட யுத்த விதவைகள் சங்கத்தின் நிறுவனராகவும் தலைவலராகவும் இருந்துள்ளார். மேலும் 2000 ஆம் ஆண்டில் தெற்காசியாவில் அமைதிக்கான மகளிர் முன்முயற்சியின் நிறுவனர் அறங்காவலராகவும் இருந்தார்.

நியூயார்க் சார்ந்த சர்வதேச தொண்டு நிறுவனமான  பசி திட்டம் குழு உறுப்பினர் பொறுப்பிலும் இவர் இருந்துள்ளார்.

## மேற்கோள்கள்

## நூற்பட்டியல்
* 
* 
* 
* 

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பத்ம பூசண் விருது பெற்றவர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
தஞ்சாவூர் ராமச்சந்திரன் அனந்த ராமன்

**தஞ்சாவூர் ராமச்சந்திர அனந்தராமன்** (*Tanjore Ramachandra Anantharaman*)(25 நவம்பர் 1927 – 19 சூன் 2009) என்பவர் இந்திய முன்னணி உலோகவியல் விஞ்ஞானிகளில் ஒருவராவார்.

## ஆரம்பகால வாழ்க்கை
அனந்தராமன் இந்தியாவில் தமிழ்நாட்டில் பிறந்தார். 1947-ல் சென்னை பல்கலைக்கழகத்தில் வேதியியல் பட்டம் பெற்றார். 1950-ல் பெங்களுர் இந்திய அறிவியல் கழகத்தில் பட்டம் பெற்றார். 1951-ல் சென்னைப் பல்கலைகழகத்தில் உலோகவியல்வேதியியலில் முதுகலை பட்டம் பெற்றார். அனைத்து பல்கலைக்கழகத்தின் தேர்வுகளிலும் முதலாதவாக இருந்ததினால் ரோட்ஸ் ஸ்காலர்ஷிப் வழங்கப்பட்டது. ஆக்ஸ்போர்டு பல்கலைக் கழகத்தில் இயற்பியல் ஆராய்ச்சிக்காக 1951-ல் இங்கிலாந்து சென்றார் டிபில்  பட்டம் பெற்றார். 1980-ல் உயர் படிப்பிற்காக டி சயின்ஸ் மருத்துவ பட்டம் பெற்று உலோகம் மற்றும் பொருட்களைப்பற்றி ஆராய்ச்சிகளை வெளியிட்டார். 1949ஆம் அண்டு ஆத்திரேலியாவால் நபீல்டு ஸ்காலராக தேர்வு செய்து ஜெர்மனி போன்ற பல நாடுகளில் பத்தாண்டு கொளரவ பேராசிரியாராக பணியாற்றினார்.

## ஆராய்ச்சி மற்றும் வாழ்க்கை
அனந்த ராமன் உதவி ஆராய்ச்சியாளராக ஜெர்மனியில் பணியாற்றினார். பெங்களூர் இந்திய அறிவியல் கழகத்தில் பேராசிரியாக பணியாற்றினார்.மேலும் மெட்டலாஜிக் தொழில் நுட்ப நிறுவனத்தில் வாரணாசியில் தலைமை பொறியாளராக பணியாற்றினார். உலோக பொறியியல் துறையில் புலத்தலைவராகவும் இந்திய தொழில்நுட்ப கழகத்தில் இயக்குநர், துணைவேந்தர் செயற்குழு உறுப்பினராகவும் இருந்தார். 1987-ல் ஒய்வு பெற்றார் பின் டாபர் பொறியியல் தொழில் நுட்ப நிறுவன இயக்குநராகவும் இந்திய தேசிய அறிவியல் கழக மூத்த விஞ்ஞானியாகவும் இருந்தார்.
அனந்தராமன் ஆராய்ச்சியின் பெரும்பகுதி உலோக அறிவியல், இயற்கை உலோகம் பற்றியது. இவருடைய பங்களிப்பு உலோகக்கண்ணாடி, உலோகக்கலவை பற்றி இருந்தது. பல ஆராய்ச்சி மாணக்கர்களை கொண்டு திடப்படுத்த தொழிற்நுட்பங்களை கண்டறிந்தார். மிகப்பெரிய அளவில் உலோக கண்ணாடி,விரைவாக திடப்படுத்த, வலுவூட்டக்கூடிய உலோக கலவை உருவாக்குவதில் கவனம் செலுத்தினார்.

## மேற்கோள்கள்

பகுப்பு:தஞ்சாவூர் மாவட்ட ஆசிரியார் தொடங்கிய கட்டுரைகள்
பகுப்பு:1927 பிறப்புகள்
பகுப்பு:2009 இறப்புகள்
நிகில் சிற்றரசு

**நிகில் சிற்றரசு** (*Nikhil Chittarasu* ) இந்தியாவைச் சேர்ந்த ஒரு உயரம் தாண்டுதல் வீரர் ஆவார். 1990 ஆம் ஆண்டு ஆகத்து மாதம் 24 ஆம் நாள் இவர் பிறந்தார்.

## சாதனைகள்
2009 ஆம் ஆண்டு நடைபெற்ற ஆசிய உள்ளரங்க விளையாட்டுப் போட்டியில் எட்டாவது இடத்தைப் பிடித்தார். 2010 ஆம் ஆண்டு நடைபெற்ற பொதுநலவாய போட்டிகளில் 13 ஆவது இடம் பெற்றார். இதே ஆண்டில் நடைபெற்ற தெற்காசிய விளையாட்டுப்  போட்டிகளில் வெள்ளிப் பதக்கம் வென்றார். 2013 ஆம் ஆண்டு ஆசிய சாம்பியன் பட்ட விலையாட்டுப் போட்டிகளில் ஒன்பதாவது இடம் இவருக்குக் கிடைத்தது.

2013 ஆம் ஆண்டு கொழும்பில் நடந்த போட்டியில் தனது சாதனை உயரமான 2.21 மீ.  உயரத்தை இவர் தாண்டினார்

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
பகுப்பு:இந்திய உயரந்தாண்டும் வீரர்கள்
திருமணி

**திருமணி** (Tirumani) என்பது  தமிழ்நாட்டின், செங்கல்பட்டு மாவட்டம், செங்கல்பட்டு நகரத்திற்கு தெற்கு பகுதியில் அமைந்துள்ள ஒரு கிராமமாகும்.
## தொழில்
இந்த ஊரில் பல தலை முறைகள் கடந்து, ஏராளமான குடும்பங்கள் பாரம்பரிய முறைப்படி களிமண்ணைக் கொண்டு விநாயகர் சிலைகளைச் செய்து வருகிறார்கள். விநாயக சதுர்த்திக்கு விநாயகர், நவராத்திரிக்கு கொலு பொம்மைகள், கிருஷ்ணர் சிலைகள் என மழைக்காலங்கள் தவிர மற்ற எல்லா நாட்களும் அந்தந்த காலகட்டத்துக்கு ஏற்ப சிலை செய்யும் பணியில் ஈடுபடுகின்றனர். விநாயகர் சதுர்த்திக்காக மே மாதமே சிலைகளைச் செய்ய ஆரம்பித்துவிடுகின்றனர் மூன்று அங்குலம் தொடங்கி ஐந்து அடி உயரம் வரை பலவிதமான விநாயகர் சிலைகளை களிமணை பயன்படுத்தி செய்கின்றனர். இங்கிருந்து தமிழ்நாட்டின் கோவை, திருச்சி, மதுரை போன்ற இடங்களுக்கும், கர்நாடகம், மகாராட்டிரத்தின் மும்பை போன்ற வெளிமாநிலங்களுக்கும் விநாயகர் சிலைகள் போகின்றன.
## மேற்கோள்கள்

செங்கல்பட்டு மாவட்ட ஊர்களும் நகரங்களும்
சொற்பொருள் ஆய்வியல்

**சொற்பொருள் ஆய்வியல்** (*Semantic analysis*) எனபது (பயன்பாட்டு மொழியியல் மற்றும் கணினியியலுக்குள் கணக்கீட்டு பகுப்பாய்வு) என்பது சொற்பொருள் ஆய்வு மற்றும் கணக்கீட்டு கூறுகளின் கலவையாகும். சொற்பொருள் பகுப்பாய்வு என்பது பொருளின் முறையான பகுப்பாய்வைக் குறிக்கிறது. மேலும் கணக்கீட்டு என்பது மின்னனு கணினிகளில் பயனுள்ள செயல்பாட்டை ஆதரிக்கும் அணுகுமுறைகளைக் குறிக்கிறது.

சொற்பொருள் ஆய்வியல் பற்றிய *செமஸியாலிஜி* என்ற வார்த்தை கிரேக்கத்தில் உள்ள ‘செமஸியா’ என்ற வார்த்தையிலிருந்து உருவாக்கப்பட்டது. செமஸியா என்றால் ‘அடையாளம்’ என்று பொருள்படும்.  *செமஸியாலஜி* என்பது வார்த்தைகள் எவ்வாறு உருவாக்கப்படுகிறது என்பதைப் பற்றியதே இந்தப் படிப்பு. இந்த வார்த்தை கிறிஸ்டியன் கார்ல் ரெய்சிங் என்ற ஜெர்மனியர் 1825ம் ஆண்டு முதலில் பயன்படுத்தினார். இது ஆங்கிலத்திலிருந்து மொழிபெயர்க்கப்பட்டது.

## இதனையும் பார்க்கவும்
* எழுத்து பாகுபடுத்தி
* மொழிபெயர்ப்பு
* இயற்கை மொழி முறையாக்கம்
* வலை 3.0

## மேற்கோள்கள்

## மேலும் படிக்க
* Chris Fox (2010), "Computational Semantics", In Alexander Clark, Chris Fox, and Shalom Lappin, editors. ''The Handbook of Computational Linguistics and Natural Language Processing''. Malden, MA: பிளக்வெல் பதிப்பகம், 394–428.
* Agirre, Eneko, Lluis Marquez & Richard Wincentowski (2009), "Computational semantic analysis of language: SemEval-2007 and beyond", *[[Language Resources and Evaluation]]* 43(2):97–104

## மேலும் சில சான்றுகள்
* Liddell, Henry George; Scott, Robert; A Greek–English Lexicon at the Perseus Project
*  The word is derived from the Ancient Greek word σημαντικός (semantikos), "related to meaning, significant", from σημαίνω semaino, "to signify, to indicate", which is from σῆμα sema, "sign, mark, token". The plural is used in analogy with words similar to physics, which was in the neuter plural in Ancient Greek and meant "things relating to nature".
*  Chambers Biographical Dictionary,5e.1990,p.&nbsp;202
* Neurath, Otto; Carnap, Rudolf; Morris, Charles F. W. (Editors) (1955). International Encyclopedia of Unified Science. Chicago, IL: University of Chicago Press.
* Cruse, Alan; Meaning and Language: An introduction to Semantics and Pragmatics, Chapter 1, Oxford Textbooks in Linguistics, 2004; Kearns, Kate; Semantics, Palgrave MacMillan 2000; Cruse, D. A.; Lexical Semantics, Cambridge, MA, 1986.
* Kitcher, Philip; Salmon, Wesley C. (1989). Scientific Explanation. Minneapolis, MN: University of Minnesota Press. p.&nbsp;35.
* Trofimova, I (2014). "Observer bias: how temperament matters in semantic perception of lexical material". PLoS ONE. 9 (1): e85677. doi:10.1371/journal.pone.0085677.
* Trofimova, I (1999). "How people of different age sex and temperament estimate the world". Psychological Reports. 85/2: 533–552.
* Trofimova, I (2012). "Understanding misunderstanding: a study of sex differences in meaning attribution". Psychological Research. 77/6: 748–760. doi:10.1007/s00426-012-0462-8.
*  Barsalou, L.; Perceptual Symbol Systems, Behavioral and Brain Sciences, 22(4), 1999
*  Langacker, Ronald W. (1999). Grammar and Conceptualization. Berlin/New York: Mouton de Gruyer. .

பகுப்பு:சொற்பொருளியல்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:மொழியியல்
எயோபிலா மென்கிலென்சிசு

**எயோபிலா மென்கிலென்சிசு** (*Eoophyla menglensis*) என்பது *கிராமிபிடே* குடும்பத்தினைச் சார்ந்த அந்துப்பூச்சி ஆகும். இது லி, அன், லி மற்றும் லியுவால் 1995-ல் விவரிக்கப்பட்டது. இது சீனாவில் யுன்னான் மாகாணத்தில் காணப்படுகிறது.

## மேற்கோள்கள்

பகுப்பு:பூச்சிகள்
மனித நேய இயக்கம்

**மனித நேய இயக்கம்**  என்பது ஒரு பன்னாட்டுத் தன்னார்வ நிறுவனமாகும்.இது அகிம்சை, பாகுபாடின்மை ஆகியவற்றை ஊக்குவிக்கிறது.இவ்வியக்கம் 1969 ஆம் ஆண்டு  உரோடெரிக்யூசசு கோபாசு( புனைப் பெயர்- சிலோ) என்பவரால் உருவாக்கப்பட்ட புதிய அல்லது உலகலாவிய மனிதநேய சிந்தனைகளால் தாக்கம் பெற்றுத் தோற்றுவிக்கப்பட்டது.

## வெளி இணைப்புகள்

1.	https://themessageusa.wordpress.com/2014/02/24/moving-college-of-alameda-lake-merritt/

2.	https://www.facebook.com/SilosMessageInSydney

பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:தன்னார்வ அமைப்புகள்
ஆர். எஸ். கிருஷ்ணன் மேல்நிலைப் பள்ளி

**ஆர். எஸ். கிருஷ்ணன் மேல்நிலைப்பள்ளி** (*R. S. Krishnan Higher Secondary School*) என்பது இந்தியாவின் தமிழ்நாட்டில் திருச்சிராப்பள்ளியில் அமைந்துள்ளது. 

1964 ஆம் ஆண்டில் பாரத மிகுமின் நிறுவனத்தால் அவர்களின் ஊழியர்களின் குழந்தைகளுக்கு கல்வி வழங்குவற்காக இது நிறுவப்பட்டது. பின்னர், ஊழியர் அல்லாதவர்களின் குழந்தைகளும் பள்ளியிம் சேக்கப்பட்டனர். துவக்கத்தில், பள்ளிக்கு பாய்லர் பிளான்ட் மேல்நிலைப்பள்ளி என்ற பெயரிடப்பட்டது. பின்னர், பாரத மிகு மின் நிறுவனத்தின் முதல் நிர்வாக இயக்குனரின் நினைவாக, ஆர். எஸ். கிருஷ்ணன் உயர்நிலைப்பள்ளி என மறுபெயரிடப்பட்டது. சிங்கப்பூரைச் சார்ந்த குளோபல் இண்டியன் கல்வி அறக்கட்டளை பள்ளி நிர்வாகத்தை எடுத்துக் கொண்டபோது, 2006 ஆம் ஆண்டு வரை இயேசு சபையின் கீழ் மாண்ட்ஃபோர்ட் சகோதரர்களால் நடத்தப்பட்டது.. ஆர். எஸ். கிருஷ்ணன் பெயரில் ஐந்து கல்வியாண்டு நடைபெற்றது. பின்னர், ஜூன் 2011 முதல் மே 2016 வரை, ஆந்திரப் பிரதேசத்தைச் சேர்ந்த கல்விச் சங்கத்தின் முன்னோடி குழுவான டாக்டர். கே.கே.ஆரின் கௌதம் கான்செப்ட் பள்ளி நிர்வாகம்  நடத்தி வந்தது. பின்னர், 2016 செப்டம்பரில், பாவை வரம் கல்வி அறக்கட்டளை பள்ளியின் நிர்வாகத்தை எடுத்துக் கொண்டது. 2021 முதல் இது சென்னை டிஏவி குழுமத்தால் நிர்வகிக்கப்படுகிறது.

பல விளையாட்டு மற்றும் கலாச்சார நடவடிக்கைகளில் இந்த பள்ளி மிகவும் சிறப்பாக உள்ளது. கால்பந்து, கீழ் -16 வகை, அவர்கள் மாவட்ட தலைப்பு உட்பட பல்வேறு பட்டங்களை வென்றது. இது ஆண்டுகளுக்கு தொடர்ந்து ஆதரவு என்று கலாச்சார தலைப்புகள் ஒரு நீண்ட பட்டியல் உள்ளது. ஆர்.எஸ்.கே. இந்திய பொறியியல் மற்றும் தேசிய தொழில்நுட்ப நிறுவனங்கள் உட்பட நாட்டிலுள்ள அனைத்து பொறியியல் கல்லூரிகளுக்கும் தொடர்ந்து தேர்வு செய்யப்பட்டுள்ளது. பள்ளியில் மத்திய இடைநிலைக் கல்வி வாரியத்தின் பாடத்திட்டம் பின்பற்றப்படுகிறது. பள்ளி பல விளையாட்டு மற்றும் கலாச்சார நடவடிக்கைகளில் சிறந்து விளங்குகிறது.

## மேற்கோள்கள்

## வெளி இணைப்புகள்
* R.S.K Official site

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளி மாவட்டத்திலுள்ள பள்ளிகள்
ஒலிம்பிக் குறிக்கோள்கள்

**ஒலிம்பிக் குறிக்கோள்** விரைக, உயர்க, வலிமை பெறுக என்பதாகும். இது இலத்தீன் மொழியிலிருந்து வந்ததாகும். பாரன் டி கூபர்டின் இந்த குறிக்கோளை முன்மொழிந்தார். இதைப் பன்னாட்டு ஒலிம்பிக் குழு 1894 ஆம் ஆண்டு ஏற்றது.

## குறிக்கோள் தோற்றம்
கூபர்டின் இந்த வார்த்தைகளை விளையாட்டு ஆர்வலரான டொமினிக பாதிாியார் என்றியிடமிருந்து பின்னவர் 1881 இல் நடத்திய பள்ளி விளையாட்டில் மொழிததைப் பெற்றார். இந்த மூன்று வார்த்தைகள் அறம், கல்வி நோக்கை நன்கு சுட்டுகின்றது. விளையாட்டு அழகு நம் கண்களுக்குப் புலப்படாது.
 
## குறிக்கோள் ஒலிம்பிக்கில் அறிமுகம்
ஒலிம்பிக் குறிக்கோள் 1924, பாரீசு ஒலிம்பிக் போட்டியில் அறிமுகம் செய்யப்பட்டது. கூபர்டின் 1908 ஆம் ஆண்டு இலண்டன் ஒலிம்பிக் போட்டியின்போது செருமானைய ஆயர் பென்னிசில்வானியாவிடம் இருந்து பெற்ற குறிக்கோளை வெளியி்ட்டார்.  "விளையாட்டில்  வெற்றி பெறுவது நோக்கமல்ல மாறாக பங்கு பெறுவதே நோக்கமாகும்".

## சான்றுகள்

பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒலிம்பிக் சின்னங்கள்
இணைப்பு மொழி

** இணைப்பு மொழி** *(Lingua Franca)* என்பது இணைப்பு மொழி பொது மொழி, வணிக மொழி ஆகும்.  இது மனிதன் முன்னேற்றம் அடையும்போது பண்பாடு, மதம், அலுவலக பயன்பாட்டிற்கென்று உருவாக்கப்படுகிறது.  இது நடுவண் தரைக்கடல் நாடுகளில் வணிகத்துக்காக பொதுவாகப் பயன்பட்ட *லிங்குவாஃபிராங்கா* என்ற கிரேக்கச் சொல்லில்  இலிருந்து உருவானது.

இது ஒரு சமூகத்தின் மொழி வரலாறு, சமூக மொழிப்பயன் வரலாறு சார்ந்து அமைகிறது. எடுத்துகாட்டாக  ஆங்கில மொழி பொதுவான மொழியாக உலகில் பயனில் இருப்பதால்  இது உலக இணைப்பு மொழி என்று அழைக்கப்படுகிறது.  

## மேற்கோள்கள்

## மேலும் படிக்க
* 
* 
* 
* 
* 
* 

## வெளி இணைப்புகள்

* 
* 
*  from Juan del Encina, *Le Bourgeois Gentilhomme*, Carlo Goldoni's *L'Impresario da Smyrna*, Diego de Haedo and other sources
* 

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:மொழியியல்
தன நந்தன்

மகாபோதிவம்ச நூலின்படி, **தன நந்தன்** (சமசுகிருதம்: धनानन्द) (ஆட்சிக் காலம்: கிமு 329 – 321) நந்த வம்சத்தின் இறுதிப் பேரரசர் ஆவார்.  தன நந்தன் எட்டாண்டுகள் நந்தப் பேரரசை ஆண்டார்.

கிரேக்க வரலாற்று ஆய்வாளார் புளூட்டாக்கின் கூற்றின்படி,  மகாபத்ம நந்தனின் ஒன்பது மகன்களில் தன நந்தனும் ஒருவர் ஆவார். தன நந்தன் மற்றவர்களை இழிவுபடுத்தும் தீய குணங்களால்  பொதுமக்கள் கடும் வெறுப்பு கொண்டிருந்தனர் என சந்திர குப்த மௌரியர் கூறுகிறார்.

## ஆட்சிப் பரப்புகள்
தன நந்தனின் ஆட்சி பரப்பு, பண்டைய பரத கண்டத்தின் கிழக்கில் வரலாற்று கால வங்காளம் ,  முதல் மேற்கில் மத்திய இந்தியா வரையும்,  வடக்கில் நேபாளம் முதல் தெற்கில் விந்திய மலைத்தொடர் வரை பரவியிருந்தது.

## தன நந்தனின் அமைச்சரவை
இவரது அமைச்சரவையில் பாண்டு, சுபாண்டு, குபேரன் மற்றும் சகதலா எனும் நான்கு அமைச்சர்கள் இருந்தனர்.  இவ்வமைச்சர்களில் சகதலா என்பவர், தன நந்தனின் கருவூலத்தை சூறையாடிதற்காக கடும் தண்டனை வழங்கினார். இதனால் கோபமுற்ற அமைச்சர் சகதலா, தன நந்தனை வீழ்த்த சாணக்கியரின் உதவியை நாடினார். 

## கலிங்கத்துடன் உறவுகள்
தனநந்தனின் மகனும், இளவரசருமான சௌரிய நந்தனுக்கு கலிங்க நாட்டின் இளவரசி தமயந்தியை மணமுடித்தனர்.

## இராணுவம்
தன நந்தனின் போர்ப்படையில் 2,00,000 தரைப்படையினரும், 20,000 குதிரைப்படை வீரர்களும், 2,000 தேர்ப்படைகளும், 3,000 யானைப்படைகளும் இருந்ததாக  கிரேக்க வரலாற்று ஆசிரியர் டையடோரஸ் குறிப்பிடுகிறர்.   
கிரேக்க வரலாற்று ஆசிரியர் புளூட்டாக்கின் கூற்றுப்படி, தனநந்தனின் பெரிய போர்ப்படையில் இரண்டு இலட்சம் தரைப்படையினரும், 80,000 குதிரைப்படையினரும், 8,000 தேர்ப்படையும், 6,000 யானைப்படைகளும் இருந்தன.

## தனநந்தனின் வீழ்ச்சியும், இறப்பும்
தன நந்தனின் இறப்பிற்கான சூழ்நிலை அறுதியிட்டு கூற இயலவில்லை. மௌரியப் பேரரசின் நிறுவனரான சந்திரகுப்த மௌரியர் சாணக்கியரின் துணையுடன் தன நந்தனை கொன்று, நந்தப் பேரரசின் தலைநகரம் பாடலிபுத்திரத்தை கைப்பற்றியதாக கூறப்படுகிறது.

## இதனையும் காண்க
*நந்த வம்சம்
*மகாபத்ம நந்தன்

## அடிக்குறிப்புகள்

## மேற்கோள்கள்
* 
* 
*
*

பகுப்பு:இந்தியப் பேரரசர்கள்
கோ. வன்மீகநாதன்

**கோ. வன்மீகநாதன்** (Van̲mīkanātan̲, Kō) என்பவர் தமிழ்நாட்டைச் சேர்ந்த இந்திய அரசு அலுவலர், மொழிபெயர்பாளர், எழுத்தாளர் ஆவார். 
இவர் தமிழ்நாட்டின் திருச்சிராப்பள்ளி மாவட்டம், தென்னூரைச் சேர்ந்தவர். இளங்கலை வரலாறு பட்டதாரி ஆவார்.  இரண்டாம் உலகப்போரின் போது ஆற்றிய சேவைக்காக ராவ் சாகிப் இவருக்கு பட்டம் வழங்கப்பட்டது.

### தொழில்
இவர்  வடமேற்கு இரயில்வேயில் கணக்கர் என்ற நிலையில் இருந்து, மைய அரசின் தலைமை செயலகத்தில் துணைச் செயலர், காதி கிராம கைத்தொழில் இணையத்தின் செயலர் போன்ற பதவிகளுக்கு உயர்ந்தார்.

## படைப்புகள்
* Pathaway to God through thiruvchakam 
* Pathway to God trod by Ramalingeswarikal 
* Manichkavachakar a Monograph
* ஜோதி வழியில் வள்ளலார்
* மாணிக்கவாசகர்
* திருக்குறள் உரைக்கொத்து

## தமிழாக்கம்
* ஆக்மகதா (இராசேந்திர பிரசாத்தின் இந்தி தன் வரலாறின் தமிழ் வடிவம் 
* திருக்குறள் மொழிபெயர்ப்பு (ஆங்கில உரைநடை)

## மேற்கோள்கள்

## உசாத்துணை நூல்
* தமிழ் இலக்கிய வரலாறு, மது.ச.விமலானந்தம்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சி மாவட்ட மக்கள்
பகுப்பு:திருக்குறள் உரையாசிரியர்கள்
பகுப்பு:இந்தி-தமிழ் மொழிபெயர்ப்பாளர்கள்
பகுப்பு:தமிழ் எழுத்தாளர்கள்
செல் பிரிதல்

பொதுவாக மைடோசிஸிஸ் செல் பிரிதலின்போது  போது, க்ரோமடிட்ஸ் இரண்டும் இரு சேய்  செல்கள் என பிரிக்கப்படுகின்றன. குன்றல் செல் பிரிதலின்போது  ஒரு டிப்ளோயிட் செல்கள் (2N) குரோமோசோம்கள்  ஒரு முறை ஒரு டி.என்.ஏ இரட்டிப்பாகிறது. நான்கு ஏப்ளோயிட் செல்கள் (1N), உயிரணு செல்கள் ஆகியவற்றை உருவாக்குவதற்கு இரண்டு சுற்று உயிரணுப் பிரிவுகளுக்குள் செல்கின்றன. இது அதிகமான நிறமூர்த்தங்கள் டி.என்.ஏவின் மறுசீரமைப்பை ஊக்குவிக்கும். புற்றுநோயில், மயோடிக் ஒத்திசை குரோமோசோம்கள் உள்ளன. குன்றல் செல் பிரிதலின்போது, ஒத்திசை குரோமோசோம் ஒரு புள்ளியில் சேர்கிறது. இதற்கு **கயாஸ்மேட்டா **என்று பெயர். கயாஸ்மேட்டா  ஒத்திசை  குரோமோசோம்கள் டிஎன்ஏ வை ஒன்றுக்கொன்று பரிமாறிக்கொள்கின்றன. இதற்கு **குறுக்கெதிர் மாற்றம்** என்று பெயர். மைடாஸிஸ் செல் பிரிதலின் போது 2N டிப்ளாய்டு செல் 1குன்றல் செல் பிரிதலுக்கு உட்படுன்போது இரு சுழற்சியின் அடிப்படியில் குரோமோசோம்கள் எண்ணிக்கைகள் 2 N டிப்ளைடு செல்கள் குறைக்கப்பட்டு 4ஆப்ளைடு செல்கள் உருவாகிறது.

## மேற்கோள்கள்

பகுப்பு:உயிரணுவியல்